作者：王广文
词牌/韵律：金缕歌・贺新郎

paragraphs: 辜负东风约。
忆曾将、淮南草木，笔端笼络。
后土祠中明月夜，忽有瑶姬跨鹤。
迥不比、水仙低弱。
天上人间惟一本，倒千锺、琼露花前酌。
追往事，怎忘却。
移根应费仙家药。
漫回头、关山信断，堡城笳作。
问讯而今平安否，莫遣玉箫惊落。
但画卷、依稀描著。
白发愧无渡江曲，与吾家、子敬相酬酢。
新旧恨，两交错。